พอดีเคยท้องติดกันแท้งติดต่อกันหลังจากนั้นได้ขูดมดลูกไปวันที่10กุมภา เมนมาวันที่23มีนาพอหลังจากนั้นมีอะไรกันปล่อยในแต่พึ่งมากินยาคุมที่หลังได้2อาทิตย์ค่ะแต่ก็กินตลอดจากนั้นมาพอเดือนเมษาเมนส์มาตอนวันที่21หลังจากนั้นพักหลังๆช่วงท้ายเดือนเมษามีอาการเหนื่อยหายใจไมค่อยสะดวกรู้สึกอยากอ้วกแต่มันไมอ้วกรู้สึกเหม็นๆกลิ่นค้าวรู้สึกเบื่ออาหารที่เราชอบแล้วฉี่มันก็เข้มกว่าแต่ก่อนแบบนี้มีโอกาสท้องอีกไหมค่ะ
สวัสดีค่ะ เมื่อแท้งไปในวันที่ 10 ก.พ. และประจำเดือนได้มาในวันที่ 23 มี.ค. แสดงว่าการทำงานของรังไข่ได้กลับมาเป็นปกติแล้ว หากหลังจากนั้น ได้มีเพศสัมพันธ์โดยไม่ป้องกัน ก็ย่อมจะมีโอกาสตั้งครรภ์ได้อย่างไรก็ตาม หากได้เริ่มทานยาคุมกำเนิดหลังจากที่มีเพศสัมพันธ์ไปแล้ว 2 สัปดาห์ โดยเมื่อทานยาคุมจนครบ 21 เม็ด หลังจากนั้น 2-4 วัน ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะ ดังนั้น อาการต่างๆ ที่เป็นอยู่คือ เหนื่อย หายใจไม่สะดวก อยากอาเจียน เบื่ออาหาร ก็อาจเกิดจากสาเหตุอื่นๆ เช่น มีความเครียด วิตกกังวล นอนไม่หลับ เป็นโรคกระเพาะอาหารอักเสบ เป็นต้นแต่หากเลือดที่ออก ไม่ได้ออกในช่วงของการเว้นระยะการทานยา 7 วัน หรือไม่ได้ออกในขณะที่ทานยาคุมเม็ดที่ 23-26 (สำหรับชนิด 28 เม็ด) เลือดดังกล่าวก็ไม่ถือเป็นประจำเดือนที่ปกติ ดังนั้น ในกรณีนี้ ก็ควรตรวจหาการตั้งครรภ์ดูด้วยค่ะ หรือหากหลังจากทานยาคุมครบ 1 แผงแล้ว ไม่ได้เริ่มทานยาแผงใหม่ต่อไป ก็ย่อมจะมีโอกาสตั้งครรภ์ได้ค่ะ